Νικόλαος της Ελλάδας

Ο **Νικόλαος της Ελλάδας** (22 Ιανουαρίου 1872 - 8 Φεβρουαρίου 1938) από τον κλάδο του Γκλύξμπουργκ του Οίκου του Ολδεμβούργου ήταν πρίγκιπας της Ελλάδος και της Δανίας.

## Βιογραφία

### Δράση
Ο Νικόλαος ήταν το τέταρτο παιδί και ο τρίτος γιος του Γεωργίου Α΄ της Ελλάδας και της Όλγας Κωνσταντίνοβνα της Ρωσίας. Γεννήθηκε στην Αθήνα στις 22 Ιανουαρίου 1872. Όπως όλοι οι πρίγκηπες (και πριγκίπισσες) της Ελλάδας, κατείχε τον τίτλο του *πρίγκηπα της Ελλάδας και της Δανίας*. Ήταν γνωστός ως "*ο Έλληνας Νίκυ*" ανάμεσα στην οικογένεια του, σε διάκριση με τον εξάδελφό του, Νικόλαο Β΄ της Ρωσίας. 

Τον διέκρινε η πνευματική καλλιέργεια. Φοίτησε στην Σχολή Ευελπίδων και έγκαιρα, το 1913, επέδειξε το διπλωματικό του ταλέντο. Υπήρξε φίλος των δυνάμεων της Αντάντ. Ο πρίγκιπας Νικόλαος υπήρξε επίσης ζωγράφος -υπέγραφε ως *"Νικολά Λεπρένς (Nicolas Leprince)"*- και θεατρικός συγγραφέας. 

Ο πατέρας του κληροδότησε σε αυτόν το Βασιλικό Θέατρο. Εκείνος όμως, μετά την Παλινόρθωση της Μοναρχίας το 1935, αποποιήθηκε την κληρονομιά υπέρ του Ελληνικού Δημοσίου. Ήταν φίλος του Γεωργίου Σημίτη και βάφτισε το γιο του, Κώστα.

Είχε πάθος με την αντισφαίριση και ήταν μέλος του Ομίλου Αντισφαίρισης Αθηνών. Αναφέρεται ότι ήταν κακός παίκτης και ο Τύπος της εποχής τον σατίριζε γι' αυτό.

### Η κατάληξη
150εσ|μικρογραφία|Ο τάφος του πρίγκιπα Νικολάου στο Τατόι.
Απεβίωσε σε ηλικία 68 ετών στην Αθήνα στις 8 Φεβρουαρίου 1938, περίπου ένα μήνα μετά τους γάμους του τότε διαδόχου Παύλου και ετάφη στο Βασιλικό Κοιμητήριο στο Τατόι.

## Οικογένεια
Νυμφεύτηκε τη 2η εξαδέλφη του Μεγάλη Δούκισσα Ελένη Βλαδιμήροβνα της Ρωσίας (1882 - 1957), κόρη του Βλαδίμηρου Αλεξάνδροβιτς της Ρωσίας, αδελφού του Αλέξανδρου Γ΄ της Ρωσίας. 
μικρογραφία|255x255εσ|Ο πρίγκιπας Νικόλαος με την οικογένειά του (περ. 1907).
Ο γάμος έγινε στις 29 Αυγούστου 1902 και απέκτησαν τρεις κόρες:

* Όλγα (1903 - 1997), Πριγκίπισσα της Ελλάδας. Παντρεύτηκε τον Παύλο  της Γιουγκοσλαβίας. Απέκτησαν:
** Αλέξανδρος (1924 - 2016), Πρίγκιπας της Γιουγκοσλαβίας.
** Νικόλαο (1928 - 1954), Πρίγκιπας της Γιουγκοσλαβίας.
** Ελισάβετ (γενν. 1936), Πριγκίπισσα της Γιουγκοσλαβίας. Κόρη της είναι η Βρετανή ηθοποιός Κάθριν Όξενμπεργκ (γενν. 1961), γνωστή από το ρόλο της Αμάντα Κάρριγκτον στη γνωστή τηλεοπτική σειρά *[[Δυναστεία (σειρά)|Δυναστεία]]*. Η Κάθριν Όξενμπεργκ είναι παντρεμένη με τον ηθοποιό Κάσπερ Βαν Ντίεν (γεν. 1968).

* Ελισάβετ (1904 - 1955), Πριγκίπισσα της Ελλάδας. Παντρεύτηκε τον Κάρολο Θεόδωρο του Τέρρινγκ-Γιέττενμπαχ και απέκτησε:
** Ιωάννης Βίτος (γενν. 1935), Κόμης του Τέρρινγκ-Γιέττενμπαχ.
** Ελένη (γενν. 1937). Παντρεύτηκε τον Φερδινάνδο Κάρολο Μαξιμιλιανό της Αυστρίας (γιο του Μαξιμιλιανού Ευγένιου της Αυστρίας).
* Μαρίνα (1906 - 1968), Πριγκίπισσα της Ελλάδας. Παντρεύτηκε τον Γεώργιο, Δούκα του Κεντ (γιο του Γεωργίου Ε΄ του Ηνωμένου Βασιλείου), και απέκτησαν:
** Εδουάρδος (γενν. 1935), Δούκας του Κεντ.
** Αλεξάνδρα (γενν. 1936), Πριγκίπισσα του Κεντ. Παντρεύτηκε τον σερ Άνγκους Ότζιλβυ.
** Μιχαήλ (γενν. 1942), Πρίγκιπας του Κεντ.

## Τίτλοι
***22 Ιανουαρίου 1872 – 8 Φεβρουαρίου 1938**: *Η Αυτού Βασιλική Υψηλότητα* Πρίγκιπας Νικόλαος της Ελλάδας και της Δανίας

### Τιμητικές διακρίσεις
**Ξένες διακρίσεις** 
*Δανία: 
**Ιππότης του Τάγματος του Ελέφαντα (1890)
**Σταυρός της Τιμής του Τάγματος του Ντάννεμποργκ
*: 
**Σταυρός της Ναυτικής Αξίας -με λευκό διάκοσμο *(Ιανουάριος 1892)*.
**Μεγαλόσταυρος του Τάγματος του Καρόλου Γ΄ (*1902*)
* : Επίτιμος Μεγαλόσταυρος του Βασιλικού Βικτωριανού Τάγματος (GCVO) *(Αύγουστος 1901)*.
* Μεγάλο Δουκάτο της Έσσης: Μεγαλόσταυρος του Τάγματος του Λουδοβίκου (*1904*)
* Βασίλειο της Ιταλίας: Ιππότης του Ευαγγελισμού (*1907*)



## Παραπομπές


## Βιβλιογραφία
* Σπύρος Μαρκεζίνης, *Σύγχρονη Πολιτική Ιστορία της Ελλάδος*, Τόμος Πρώτος, Αθήνα, 1994, Εκδόσεις Πάπυρος

Κατηγορία:Ελληνική Βασιλική Δυναστεία
Νικόλαος της Ελλάδας και της Δανίας
Κατηγορία:Πρίγκιπες της Ελλάδας και της Δανίας
Κατηγορία:Ενταφιασμοί στο Βασιλικό Κοιμητήριο του Τατοΐου
Κατηγορία:Αθλητές του ΟΑΑ
Κατηγορία:Πρίγκιπες της Δανίας
Κατηγορία:Παιδιά του Γεωργίου Α΄ της Ελλάδας